Rehn: már nincs veszélyben az euró | Gazdaság | Szeged - delmagyar.hu
Gazdaság > Rehn: már nincs veszélyben az euró Rehn: már nincs veszélyben az euró
mti	2014.01.25. 15:12
A gazdasági környezet javulása már másfél éve tart, és idén is folytatódik - mondta Rehn.	Nem fenyegeti már az euró létét a nemzetközi gazdasági válság - hangsúlyozta Olli Rehn, az Európai Bizottság pénzügyi felelőse szombaton, a svájci Davosban a politikai vezetőket, üzletembereket és jegybankárokat tömörítő Világgazdasági Fórum (WEF) zárónapján.Úgy vélte, hogy az uniós és a nemzeti központi bankok mentőintézkedéseinek köszönhetően az euróövezetben tavaly megkezdődött a talpra állás. A gazdasági környezet javulása már másfél éve tart, és idén is folytatódik - hangoztatta Rehn.Nem volt ennyire optimista Christine Lagarde, a Nemzetközi Valutaalap (IMF) vezérigazgatója. Ő felszólalásában egyebek között arra intett, hogy az unióban elmaradtak az inflációs célkitűzésektől.Mario Draghi, az Európai Központi Bank (EKB) elnöke - részben erre reagálva - megerősítette, hogy az EKB még hosszabb ideig alacsonyan tartja a kamatlábakat. Leszögezte azt is, hogy az uniós pénzintézet kész azonnal cselekedni az infláció ügyében, amikor ez szükségesnek mutatkozik.Felszólalt Jeroen Dijsselbloem, az euróövezeti országok pénzügyminiszteri csoportjának elnöke is. Ő elsősorban a bankokat érintő kockázatokról tett említést, és úgy vélte, ezek felszínre is fognak kerülni az idei stressztesztek révén.A davosi résztvevők között volt Wolfgang Scha:uble német pénzügyminiszter is, aki azt hangoztatta, hogy az európai bankunió tervezett kiépítése a helyes irányba mutat, de a pénzügyi helyzet alakulása nem pusztán a bankrendszertől függ. A problémák megoldásához pénzügyi fegyelemre és szerkezeti reformokra is szükség van - emelte ki. Kapcsolódó cikkek:Vegyes forintmozgás estéreVegyesen alakult a forint árfolyamaAlig változott a forint árfolyamaGyengült a forintForintgyengülés
Gazdaság > Rehn: már nincs veszélyben az euró Önnek ajánljukTovább gyengült a forint péntekenAz eurót a kora reggeli 305,32 forint után 305,95 forinton jegyezték délután fél ötkor. Tovább olvasomBetöltés